Sag om ændring af forældremyndighed og samvær
Ret: Retten i Lyngby (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

RETTEN I LYNGBY
DOM

afsagt den 11. februar 2021

Sagen er behandlet for lukkede døre

Sag BS-3686/2020-LYN

Mor
(advokat Samer Bassem Abou Taha)

mod

Far
(advokat Skjalm von Bülow)

Denne afgørelse er truffet af Dommer.

Sagens baggrund og parternes påstande
Familieretshuset har den 27. januar 2020 indbragt sagen for retten.

Mor har fremsat følgende påstand:

Påstand om Samvær
Der nedlægges påstand om at retten fastsætter samvær mellem Mor og
henholdsvis Barn 1, CPR nr. (Født 2009), og Barn 2, CPR nr. (Født 2011)til
hver uge fra fredag kl. 17 til næste fredag kl. 17 (7/7 ordning).

Subsidiært at samværet mellem Mor og henholdsvis Barn 1, CPR nr. (Født
2009), og Barn 2, CPR nr. (Født 2011), fastsættes efter rettens skøn under
hensyntagen til barnets perspektiv.



2

Påstand om midlertidig kontaktbevarende samvær
Der nedlægges endvidere påstand om at retten fastsætter midlertidigt
kontaktbevarende samvær, såfremt egentlig samvær ikke imødekommes
mellem Mor og børnene Barn 1, CPR nr. (Født 2009), og Barn 2, CPR nr.
(Født 2011).

Påstand om forældremyndighed og bopæl
Der nedlægges påstand om at ene forældremyndigheden over Barn 1, CPR
nr. (Født 2009), og Barn 2, CPR nr. (Født 2011), ophæves, og
forældremyndigheden herefter bliver fælles.

Far har fremsat følgende påstand:
Sagsøgte nedlægger påstand om, at sagsøgte bevarer forældremyndigheden
over fællesbørnene Barn 1 og Barn 2 alene, og at der ikke fastsættes samvær
med børnene for sagsøgeren.

Oplysningerne i sagen
Dommen indeholder ikke en fuldstændig sagsfremstilling, jf. retsplejelovens
§ 218 a.

Far har forældremyndigheden alene i henhold til dom.

Mor er af Nordsjællands politi den 4. juli 2019 meddelt tilhold om ikke at
kontakte hverken sagsøgte eller de to børn.

Psykolog og Dommer har afholdt en samtale med børnene. Hovedindholdet
af samtalen fremgår af notat fra Psykolog.

Forklaringer
Der er afgivet forklaring af Mor og Far. Forklaringerne er gengivet i
retsbogen.

Rettens begrundelse og resultat
Det må efter de foreliggende oplysninger lægges til grund, at det af
Nordsjællands politi meddelte tilhold fortsæt er gældende og at der for tiden
ikke er udsigt til, at dette ændres. Efter bevisførelsen finder Familieretten
ikke, at Mor har sandsynliggjort, at hun har ændret sin adfærd eller fået et
bedre indsigt i hvordan hendes adfærd påvirker børnene.

På den baggrund finder retten, at der fortsat er påvist konkrete holdepunkter
for at antage, at forældrene ikke vil kunne samarbejde om børnenes forhold
til børnenes bedste, og at det er bedst for børnene, at forældremyndighed
fortsat kun er tillagt sagsøgte, samt at der ikke skal fastsættes samvær.



3

THI KENDES FOR RET:

Far frifindes således, at han fortsat alene har forældremyndigheden over
Barn 1, Født 2009 og Barn 2, Født 2011.

Der fastsættes ikke samvær.

Ingen af parterne betaler sagsomkostninger til den anden part eller til
statskas-sen.